pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐบาลปรับโครงสร้างหนี้ช่วยเกษตรกร NPLs
วันพุธที่ 10 ตุลาคม 2561
รัฐบาลปรับโครงสร้างหนี้ช่วยเกษตรกร NPLs
รัฐบาลมุ่งมั่นแก้ไขปัญหาหนี้สินเกษตรกรสมาชิกกองทุนฟื้นฟูและพัฒนาเกษตรกรที่ขึ้นทะเบียนทั้งหมด ราว 468,000 ราย
พุธที่ 10 ต.ค.61
รัฐบาลปรับโครงสร้างหนี้ช่วยเกษตรกร NPLs
ต่อจากนี้ไป ขอเชิญรับฟังไทยคู่ฟ้า ครับ
รัฐบาลมุ่งมั่นแก้ไขปัญหาหนี้สินเกษตรกรสมาชิกกองทุนฟื้นฟูและพัฒนาเกษตรกรที่ขึ้นทะเบียนทั้งหมด ราว 468,000 ราย โดยเริ่มต้นจากลูกหนี้ของ ธ.ก.ส.ที่เป็นหนี้ NLPs ก่อนวันที่ 31 ธ.ค.2560 จํานวน 36,605 ราย ซึ่งเกษตรกรจะต้องทําสัญญาปรับโครงสร้างหนี้ โดยพักชําระเงินต้นครึ่งหนึ่งและดอกเบี้ยทั้งหมดไว้ก่อน และผ่อนชําระหนี้เงินต้นอีกครึ่งหนึ่งภายในระยะเวลาไม่เกิน 15 ปี เมื่อผ่อนชําระหนี้เรียบร้อยแล้ว ธ.ก.ส.จะพิจารณายกดอกเบี้ยที่พักไว้ให้เกษตรกร ส่วนเงินต้นที่เหลือให้นําไปปรับโครงสร้างใหม่ ทั้งนี้ เกษตรกรต้องจัดทําแผนฟื้นฟูและพัฒนาอาชีพของตนเองและเข้าสู่กระบวนการฟื้นฟูตามแผนอย่างจริงจังด้วย โดยรัฐบาลตั้งเป้าปรับโครงสร้างหนี้เกษตรกรกลุ่มนี้ให้แล้วเสร็จภายใน 3 ปี
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมช.อุตฯ จับมือ ผู้ว่าฯสระบุรี ชูชุมชนบ้านต้นตาล ขีดเส้นทางท่องเที่ยวชมวิถีไท-ยวน ช้อปปิ้งศูนย์โอทอปครบวงจร
วันอาทิตย์ที่ 29 เมษายน 2561
รมช.อุตฯ จับมือ ผู้ว่าฯสระบุรี ชูชุมชนบ้านต้นตาล ขีดเส้นทางท่องเที่ยวชมวิถีไท-ยวน ช้อปปิ้งศูนย์โอทอปครบวงจร
รมช.อุตฯ จับมือ ผู้ว่าฯสระบุรี ชูชุมชนบ้านต้นตาล ขีดเส้นทางท่องเที่ยวชมวิถีไท-ยวน ช้อปปิ้งศูนย์โอทอปครบวงจร
วันนี้ (29 เมษายน 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่ตรวจเยี่ยมโครงการหมู่บ้านอุตสาหกรรมสร้างสรรค์ (CIV) หอวัฒนธรรมพื้นบ้านไท-ยวน กลุ่มทอผ้าสตรีบ้านต้นตาล ตลาดต้าน้ําโบราณต้นตาล และกลุ่มสินค้า OTOP ณ จังหวัดสระบุรี โดยมี นางสาวนิสากร จึงเจริญธรรม รองปลัดกระทรวงอุตสาหกรรม นายทองชัย ชวลิตพิเชฐ รองปลัดกระทรวงอุตสาหกรรม นางเบญจมาพร เอกฉัตร์ ผู้ตรวจราชการกระทรวงอุตสาหกรรม นางสาวสิริรัตน์ ไกรวนิช ผู้ช่วยปลัดกระทรวงอุตสาหกรรม นายนิรันดร์ ยิ่งมหิศรานนท์ รองอธิบดีกรมอุตสาหกรรมพื้นฐานและการเหมืองแร่ ร่วมลงพื้นที่พร้อมกับ 8 อุตสาหกรรมจังหวัดที่อยู่ใกล้เคียง โดยมีอ่างทอง พระนครศรีอยุธยา สิงห์บุรี ชัยนาท ลพบุรี สุรินทร์ บุรีรัมย์ ชัยภูมิ โดยมีนายบัณฑิตย์ เทวีทวารักษ์ ผู้ว่าราชการจังหวัดสระบุรี และนายสมศักดิ์ หวลกสิน อุตสาหกรรมจังหวัดสระบุรี ให้การต้อนรับ
สําหรับโครงการหมู่บ้านอุตสาหกรรมสร้างสรรค์ (Creative Industry Village :CIV) นั้น เป็นโครงการหมู่บ้านแห่งความสมดุลที่นําทุนวัฒนธรรม วิถีชีวิต และอัตลักษณ์ชุมชนมาผนวกกับความคิดสร้างสรรค์และการออกแบบ เพื่อสร้างมูลค่าเพิ่มให้กับสินค้าและบริการของชุมชน เชื่อมโยงกับการพัฒนาแหล่งท่องเที่ยว มีการจัดการบริหารโดยชุมชน เป็นการสร้างเสริมรายได้เพิ่มขึ้นภายในชุมชน
จากนั้น รัฐมนตรีช่วยว่าการกระทรวงอุตสาหกรรม และคณะ เดินทางไปเยี่ยมชมผลิตภัณฑ์ที่ได้รับการส่งเสริมจากกระทรวงอุตสาหกรรม ณ โรงเรียน OTOP (OTOP Academy) ศูนย์ OTOP คอมเพลกซ์ พุแค สระบุรี ซึ่งเป็นสถาบันส่งเสริมความรู้ภูมิปัญญาท้องถิ่น พร้อมรับฟังปัญหาและอุปสรรค พร้อมมอบนโยบายในการดําเนินงานของกระทรวงอุตสาหกรรมแก่ผู้ประกอบการ OTOP
รัฐบาลไทย-ข่าวทำเนียบรัฐบาล-รมว.ดิจิทัลฯ ปาฐกถาพิเศษในงาน “The Greater Mekong Investment Forum 2018”
วันศุกร์ที่ 8 มิถุนายน 2561
รมว.ดิจิทัลฯ ปาฐกถาพิเศษในงาน “The Greater Mekong Investment Forum 2018”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวปาฐกถาพิเศษในงาน “The Greater Mekong Investment Forum 2018” ซึ่ง Euromoney จัดขึ้น โดย รมว.กระทรวงดิจิทัลฯ ได้กล่าวถึงนโยบายไทยแลนด์ 4.0 ที่กําลังสร้างบรรยากาศที่ดีต่อการลงทุน รวมถึงการพัฒนาประเทศผ่านโครงการขนาดใหญ่ของรัฐ อาทิ โครงการพัฒนาระเบียงเศรษฐกิจพิเศษภาคตะวันออก (EEC) โครงการรถไฟความเร็วสูง และโครงการเน็ตประชารัฐ นอกจากนี้ ประเทศไทยยังให้ความสําคัญเกี่ยวกับเส้นทางเศรษฐกิจของจีนในโครงการ One Belt One Road ซึ่งจะใช้เทคโนโลยีการเชื่อมโยงโครงข่ายด้านดิจิทัลในโครงการ Submarine Cable เพื่อเป็นศูนย์กลางในการเชื่อมโยงระหว่างจีนกับกลุ่มประเทศอาเซียน ทั้งนี้ การจัดงานดังกล่าวทําให้ทราบถึงความต้องการของนักลงทุนจากทั่วโลกที่ให้ความสนใจในการขยายการลงทุนในภูมิภาคเอเชียเพิ่มขึ้น ด้วยปัจจัยทางเศรษฐกิจที่เข้มแข็ง โดยปีที่ผ่านมา GDP ของภูมิภาคเติบโตถึง 6.2% และยังมีปัจจัยหลายอย่างที่เอื้อต่อนักลงทุนโดยเฉพาะนโยบายในพื้นที่ลุ่มแม่น้ําโขง (Greater Mekong) ซึ่งเร็วๆ นี้ ผู้นําจากกลุ่มประเทศ CLMVT ทั้ง 5 ประเทศลุ่มน้ําโขง จะเดินทางเข้าร่วมหารือกันที่กรุงเทพฯ เพื่อขยายความร่วมมือด้านเศรษฐกิจในภูมิภาค ดังนั้น ปีนี้จึงเป็นจังหวะที่เหมาะสมสําหรับนักลงทุน โดยเฉพาะโอกาสการลงทุนในประเทศไทย เมื่อวันที่ 7 มิถุนายน 2561 ณ โรงแรมเซ็นทารา แกรนด์ และบางกอกคอนเวนชั่นเซ็นเตอร์ แอท เซ็นทรัลเวิลด์ ถนนพระราม 1 เขตปทุมวัน กรุงเทพฯ
*************************
รัฐบาลไทย-ข่าวทำเนียบรัฐบาล-ปลัดแรงงาน 'ย้ำ'นายจ้างที่มีต่างด้าวผิด กม. ลงทะเบียนได้ถึง 7 ส.ค. นี้ เท่านั้น ส่วนเปลี่ยนนายจ้างสามารถมาทำได้ตลอดเวลา
วันพุธที่ 26 กรกฎาคม 2560
ปลัดแรงงาน 'ย้ํา'นายจ้างที่มีต่างด้าวผิด กม. ลงทะเบียนได้ถึง 7 ส.ค. นี้ เท่านั้น ส่วนเปลี่ยนนายจ้างสามารถมาทําได้ตลอดเวลา
ปลัดแรงงาน เน้นย้ํานายจ้างที่มีลูกจ้างไม่มีเอกสาร ไม่มีใบอนุญาตทํางาน สามารถมาแจ้งการทํางานของคนต่างด้าวได้ที่ศูนย์รับแจ้งการทํางานของคนต่างด้าวทั่วประเทศทั้ง 100 แห่ง ตั้งแต่วันนี้ – 7 สิงหาคม 2560 ส่วนกรณีเปลี่ยนนายจ้าง หรือจะขอโควต้าใหม่ที่จะนําเข้าแรง
หม่อมหลวงปุณฑริก สมิติ ปลัดกระทรวงแรงงานเปิดเผยภายหลังการตรวจเยี่ยมการปฏิบัติงานของเจ้าหน้าที่ศูนย์รับแจ้งการทํางานของคนต่างด้าวและสํานักงานจัดหางานกรุงเทพมหานครพื้นที่ 9 ณ ศูนย์การค้า IT Square หลักสี่พลาซ่า วันนี้ (26 ก.ค. 60) ว่า “ขอเชิญชวนนายจ้างที่มีลูกจ้างไม่มีใบอนุญาตทํางาน ไม่มีเอกสารอะไรเลย ช่วงนี้ถือว่าเป็นโอกาสที่จะช่วยกันจัดระบบแรงงานต่างด้าว โดยสามารถมาแจ้งได้ที่ศูนย์รับแจ้งการทํางานของคนต่างด้าวทั่วประเทศทั้ง 100 แห่ง ตั้งแต่วันนี้ – 7 สิงหาคม 2560 ซึ่งนายจ้างสามารถมายื่นเอกสารที่ศูนย์รับแจ้งการทํางานของคนต่างด้าว ว่ามีลูกจ้างอยู่กี่คน แล้วรับใบนัดหลังจากนั้นวันที่ 8 สิงหาคม – 6 กันยายน 2560 ให้นายจ้างพาลูกจ้างมาตรวจสอบคัดกรองความสัมพันธ์การเป็นนายจ้าง-ลูกจ้างจากนั้นจะเป็นขั้นตอนของการพิสูจน์สัญชาติจากประเทศต้นทาง การตรวจลงตรา (Visa) การตรวจโรค และการออกใบอนุญาตทํางาน(Work Permit)เพราะฉะนั้น ช่วงนี้นายจ้างต้องรีบมาจัดการให้ลูกจ้างที่เป็นแรงงานต่างด้าว สามารถทํางานได้อย่างถูกกฎหมายตามระยะเวลาที่กําหนด สําหรับกรณีเปลี่ยนนายจ้างหรือ ขอโควต้าใหม่ที่จะนําเข้าแรงงานต่างด้าวตามบันทึกข้อตกลง (MOU) ยังสามารถติดต่อได้ที่สํานักงานจัดหางานจังหวัดทุกจังหวัด หรือ สํานักงานจัดหางานกรุงเทพมหานครพื้นที่ 1-10 ได้ตลอดเวลาแต่ไม่ต้องรีบมาดําเนินการในช่วงนี้ เพราะอาจจะเกิดความล่าช้าขึ้นได้”
“สําหรับศูนย์รับแจ้งการทํางานของคนต่างด้าว IT Squareยังไม่พบรายงานปัญหาหรืออุปสรรคแต่อย่างใด เจ้าหน้าพร้อมให้บริการอย่างรวดเร็ว สามารถรองรับผู้มาลงทะเบียนได้ 2,000 คน/วัน ส่วนข้อมูลการแจ้งการทํางานของคนต่างด้าวทั้ง 100 ศูนย์ ทั่วประเทศตั้งแต่วันที่ 24 กรกฎาคม 2560 - วันนี้ เวลา 14.00 น. มีผู้มาลงทะเบียน นายจ้างกว่า 30,000 คน ลูกจ้างกว่า 100,000 คน ซึ่งจังหวัดที่มีผู้มาลงทะเบียนมากที่สุด คือ กรุงเทพมหานคร รองลงมา คือ เชียงใหม่”ปลัดกระทรวงแรงงานกล่าวในท้ายที่สุด
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ข่าว
สมภพ ศีลบุตร ภาพ
26 กรกฎาคม 2560
รัฐบาลไทย-ข่าวทำเนียบรัฐบาล-กระทรวงแรงงาน จัดงาน “วันสตรีสากล 61”  ภายใต้แนวคิด พลังแรงงานสตรีไทย ก้าวไกลสู่ยุคเศรษฐกิจดิจิทัล
วันพฤหัสบดีที่ 8 มีนาคม 2561
กระทรวงแรงงาน จัดงาน “วันสตรีสากล 61”  ภายใต้แนวคิด พลังแรงงานสตรีไทย ก้าวไกลสู่ยุคเศรษฐกิจดิจิทัล
กระทรวงแรงงาน โดยกรมสวัสดิการและคุ้มครองแรงงาน จัดงานวันสตรีสากล ประจําปี พ.ศ.2561 ภายใต้แนวคิด “พลังแรงงานสตรีไทย ก้าวไกลสู่ยุคเศรษฐกิจดิจิทัล” พร้อมรับประทานโล่รางวัลสตรีทํางานดีเด่น จากพระเจ้า วรวงศ์เธอ พระองค์เจ้าโสมสวลี พระวรราชาทินัดดามาตุ
พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน กล่าวว่า บทบาทของสตรีในประเทศไทยเพิ่มขึ้นมากกว่าในอดีตอย่างมาก ผู้หญิงได้รับการยอมรับมากขึ้นในแวดวงการประกอบการ สําหรับข้อมูลการส่งออกซึ่งเป็นรายได้ของประเทศนั้น พบว่าอุตสาหกรรมส่งออกที่สําคัญ ไม่ว่าจะเป็นอุตสาหกรรมชิ้นส่วนอิเล็กทรอนิกส์ อัญมณีและเครื่องประดับ เครื่องนุ่งห่ม และแปรรูปอาหาร ล้วนแต่เป็นอุตสาหกรรมที่มีการใช้แรงงานหญิงเข้มข้น กระทรวงแรงงาน ตระหนักถึงความสําคัญของสตรีทํางานทุกคนว่าเป็นกําลังสําคัญในการสร้างครอบครัวที่เข้มแข็งและยังช่วยขับเคลื่อนเศรษฐกิจของประเทศให้เจริญก้าวหน้า จึงมุ่งมั่นที่จะส่งเสริมให้แรงงานสตรีได้รับการคุ้มครองสิทธิเท่าเทียมกัน โดยไม่เลือกปฏิบัติ มีความมั่นคง และมีคุณภาพชีวิตที่ดี ตลอดจนร่วมมือกับทุกภาคส่วนในการส่งเสริม สนับสนุนบทบาทสตรี และความเสมอภาคชายหญิง ซึ่งจะเป็นกลไกที่สําคัญในการพัฒนาประเทศให้เจริญก้าวหน้าได้อย่างมั่นคง และยั่งยืน
นายจรินทร์ จักกะพาก ปลัดกระทรวงแรงงาน กล่าวเพิ่มเติมว่า การจัดงานวันสตรีสากล ประจําปี พ.ศ. 2561 นี้ จัดขึ้นภายใต้แนวคิด “พลังแรงงานสตรีไทย ก้าวไกลสู่ยุคเศรษฐกิจดิจิทัล” เพื่อให้สตรีทํางานทุกคน ตระหนักถึงการพัฒนาตนเองและสามารถนําเทคโนโลยี่ดิจิทัลเข้ามาช่วยในการเพิ่มผลผลิตและเพิ่มประสิทธิภาพในการทํางาน สร้างความพร้อมในการเข้าสู่ยุคเศรษฐกิจดิจิทัล ซึ่งถือว่าเป็นพลังสําคัญในการยกระดับขีดความสามารถของประเทศให้สามารถแข่งขัน กับนานาชาติได้ โดยกิจกรรมหลัก คือ พิธีประทานโล่รางวัลสตรีทํางานดีเด่น ซึ่งในปีนี้มีสตรีเสนอผลงานเข้ารับการคัดเลือก จํานวนทั้งสิ้น 115 คน ซึ่งมีสตรีที่ได้รับการคัดเลือกเป็นสตรีทํางานดีเด่น ประจําปี พ.ศ.2561 รวม 8 ประเภท จํานวน 29 รางวัล โดยกระทรวงแรงงานได้รับพระกรุณาคุณจาก พระเจ้าวรวงศ์เธอพระองค์เจ้าโสมสวลี พระวรราชาทินัดดามาตุ เสด็จมาประทานโล่รางวัลสตรีทํางานดีเด่น นอกจากนี้ กิจกรรมภายในงานประกอบด้วย ทอล์คโชว์ เรื่อง โอกาสสตรีไทยก้าวไกลให้ทันเศรษฐกิจดิจิทัล นิทรรศการเฉลิมพระเกียรติ พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ นิทรรศการสตรีทํางานดีเด่นประจําปี 2561 บูธแสดงผลิตภัณฑ์ คลินิกแรงงาน และการตรวจสุขภาพ
รัฐบาลไทย-ข่าวทำเนียบรัฐบาล-เลขาธิการนายกรัฐมนตรียืนยันจะเร่งติดตามหาผู้กระทำผิดคดีน.ส. โทโมโกะ คาวาชิตะ เข้าสู่กระบวนการยุติธรรม
วันศุกร์ที่ 1 ธันวาคม 2560
เลขาธิการนายกรัฐมนตรียืนยันจะเร่งติดตามหาผู้กระทําผิดคดีน.ส. โทโมโกะ คาวาชิตะ เข้าสู่กระบวนการยุติธรรม
เลขาธิการนายกรัฐมนตรียืนยันจะเร่งติดตามหาผู้กระทําผิดคดีน.ส. โทโมโกะ คาวาชิตะ เข้าสู่กระบวนการยุติธรรม
เลขาธิการนายกรัฐมนตรียืนยันรัฐบาลและนรม.ให้ความสําคัญกับคดี น.ส.โทโมโกะ คาวาชิตะ และได้กําชับให้ดีเอสไอผู้รับผิดชอบคดีเร่งติดตามหาผู้กระทําผิดเข้าสู่กระบวนการยุติธรรม
วันนี้ (1 ธ.ค. 2560) เวลา 13.30 น. นายชิโร ซะโดะชิมะ (Mr. Shiro Sadoshima) เอกอัครราชทูตญี่ปุ่นประจําประเทศไทย นําบิดา มารดา นางสาวโทโมโกะ คาวาชิตะ และคณะ เข้าเยี่ยมคารวะ พลเอก วิลาศ อรุณศรี เลขาธิการนายกรัฐมนตรี โดยมีพ.ต.อ.ไพสิฐ วงศ์เมือง อธิบดีกรมสอบสวนคดีพิเศษ (ดีเอสไอ) ร่วมหารือความคืบหน้าคดีการเสียชีวิตของนางสาว โทโมโกะ คาวาชิตะ ณ ห้องโดมทอง ตึกไทยคู่ฟ้า ทําเนียบรัฐบาล
พ.ต.อ.ไพสิฐ วงศ์เมือง อธิบดีกรมสอบสวนคดีพิเศษ (ดีเอสไอ) แถลงข่าวต่อสื่อมวลชนภายหลังการหารือถึงความคืบหน้าในการติดตามคดีว่า กรมสอบสวนคดีพิเศษได้รับเป็นคดีพิเศษแล้วตั้งแต่ปี 2556 และได้ดําเนินการกระบวนการติดตามและสืบสวน ทั้งการตรวจพบสารพันธุกรรม (DNA) ของผู้ต้องสงสัยจากวัตถุพยานที่บริเวณศพของ น.ส. โทโมโกะ คาวาชิตะ โดยเจ้าหน้าที่ได้ตรวจเปรียบเทียบ DNA จากวัตถุพยาน กับ DNA ผู้ต้องสงสัยทั้งในพื้นที่และนอกพื้นที่เกิดเหตุแล้วกว่า 300 ราย แต่ทั้งนี้ยังไม่พบว่าตรงกับบุคคลใดในพื้นที่ ทั้งนี้ รัฐบาลและกรมสอบสวนคดีพิเศษมิได้นิ่งนอนใจ พยายามทําทุกวิถีทางเพื่อนําตัวผู้กระทําผิดมาสู่กระบวนการยุติธรรม โดยเลขาธิการนายกรัฐมนตรีได้แจ้งต่อครอบครัวน.ส. โทโมโกะ คาวาชิตะว่า นายกรัฐมนตรีขอแสดงความเสียใจกับบิดามารดาของ น.ส.โทโมโกะและให้ความสําคัญกับคดีนี้เป็นอย่างยิ่ง โดยกําชับให้หน่วยงานที่เกี่ยวข้องดูแลคดีนี้อย่างใกล้ชิด และมีการแลกเปลี่ยนข้อมูลกับสถานเอกอัครราชทูตญี่ปุ่นประจําประเทศไทยอย่างต่อเนื่อง รัฐบาลไทยมีความตั้งใจที่จะร่วมมือกับทุกฝ่ายในการเร่งรัดคลี่คลายคดีนี้อย่างดีที่สุด
อธิบดีกรมสอบสวนคดีพิเศษยังกล่าวในส่วนของการประชาสัมพันธ์เพิ่มเติมว่า เลขาธิการนายกรัฐมนตรีขอให้กรมประชาสัมพันธ์ทําการประชาสัมพันธ์ โดยสามารถแจ้งเบาะแสกับเจ้าหน้าที่ ตํารวจ หรือแจ้งผ่านเว็บไซต์ของกรมสอบสวนคดีพิเศษ ทั้งนี้ ได้มีการเพิ่มรางวัลนําจับแก่ผู้ให้ข้อมูลที่นําไปสู่การนําจับผู้กระทําความผิด จาก ทางการไทย 1,500,000 บาท และจากครอบครัวน.ส.โทโมโกะ เพิ่มให้อีก100,000บาท รวมเป็นเงินรางวัลทั้งสิ้น 1,600,000 บาท
อนึ่ง น.ส. โทโมโกะ คาวาชิตะ นักท่องเที่ยวชาวญี่ปุ่น ถูกคนร้ายฆาตกรรมในเขตอุทยานประวัติศาสตร์สุโขทัย เมื่อวันที่ 25 พ.ย. 2550 และกรมสอบสวนคดีพิเศษได้รับเป็นคดีพิเศษที่ 188/ 2556 ตั้งแต่ปี 2556
รัฐบาลไทย-ข่าวทำเนียบรัฐบาล-ขอความร่วมมือกลุ่มผู้สละสิทธิคืนเงินมาตรการเยียวยา 5,000 บาท
วันพุธที่ 8 กรกฎาคม 2563
ขอความร่วมมือกลุ่มผู้สละสิทธิคืนเงินมาตรการเยียวยา 5,000 บาท
กรณีที่ในสื่อสังคมออนไลน์ได้มีการเผยแพร่เอกสารการเรียกคืนเงินจากกลุ่มผู้สละสิทธิมาตรการเยียวยา 5,000 บาท โดย ณ วันที่ 14 มิถุนายน 2563 มีผู้สละสิทธิ 10,121 ราย มีผู้คืนเงินให้กระทรวงการคลังครบถ้วนแล้ว 2,455 ราย คงเหลือผู้ที่ยังไม่คืนเงิน 7,666 ราย
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง กล่าวถึงข้อเท็จจริงกรณีที่ในสื่อสังคมออนไลน์ได้มีการเผยแพร่เอกสารการเรียกคืนเงินจากกลุ่มผู้สละสิทธิมาตรการเยียวยา 5,000 บาท โดย ณ วันที่ 14 มิถุนายน 2563 มีผู้สละสิทธิ 10,121 ราย มีผู้คืนเงินให้กระทรวงการคลังครบถ้วนแล้ว 2,455 ราย คงเหลือผู้ที่ยังไม่คืนเงิน 7,666 ราย กระทรวงการคลังจึงได้มีหนังสือแจ้งให้กลุ่มผู้สละสิทธิมาตรการเยียวยา 5,000 บาท ดังกล่าว คืนเงินเยียวยาที่ได้รับไปแล้วทั้งหมดต่อกระทรวงการคลัง ซึ่งหลังจากมีหนังสือออกไปแล้ว ณ วันที่ 7 กรกฎาคม 2563 มีผู้คืนเงินเพิ่มเติม 84 ราย ดังนั้น เพื่อให้การสละสิทธิเสร็จสมบูรณ์ จึงขอความร่วมมือจากผู้แสดงความประสงค์สละสิทธิมาตรการเยียวยา 5,000 บาท คืนเงินที่ได้รับไปเต็มจํานวนให้แก่กระทรวงการคลัง โดยสามารถดําเนินการผ่านเว็บไซต์ www.เราไม่ทิ้งกัน.com ผ่าน Mobile Banking Internet Banking หรือ ATM ของธนาคารใดก็ได้ หรือนําหนังสือที่ได้รับไปติดต่อที่สาขาของธนาคารกรุงไทย จํากัด (มหาชน) ทั่วประเทศ
โฆษกกระทรวงการคลัง เปิดเผยอีกว่า ในทางปฏิบัติเป็นไปได้ยากมากที่การยื่นความประสงค์สละสิทธิมาตรการเยียวยา 5,000 บาท จะเกิดขึ้นจากความผิดพลาดโดยไม่ตั้งใจหรือมีผู้อื่นดําเนินการแทนโดยที่เจ้าตัวไม่รับทราบหรือยินยอม เนื่องจากการสละสิทธิจะต้องดําเนินการที่หน้าเว็บไซต์ www.เราไม่ทิ้งกัน.com ซึ่งมีหลายขั้นตอน และจะต้องระบุข้อมูลส่วนบุคคลและข้อมูลต่างๆ ที่ให้ไว้ในการลงทะเบียน รวมทั้งมีการยืนยันตัวตนผ่าน One Time Password หรือ OTP ที่ถูกส่งไปยังหมายเลขโทรศัพท์มือถือที่ใช้ในการลงทะเบียนอีกด้วย
สํานักนโยบายการคลัง สํานักงานเศรษฐกิจการคลัง
โทร. 0 2273 9020 ต่อ 3569 3556 และ 3566
รัฐบาลไทย-ข่าวทำเนียบรัฐบาล-แจ้งกำหนดเวลาที่ผู้ประกอบการจดแจ้งระบบบัญชีเดียวจะได้สิทธิไม่ถูกตรวจสอบย้อนหลังให้ยื่นแบบ ภ.ง.ด.50 ของปี 2558 ภายในวันที่ 30 มิถุนายน 2560 นี้ เท่านั้น
วันอังคารที่ 27 มิถุนายน 2560
แจ้งกําหนดเวลาที่ผู้ประกอบการจดแจ้งระบบบัญชีเดียวจะได้สิทธิไม่ถูกตรวจสอบย้อนหลังให้ยื่นแบบ ภ.ง.ด.50 ของปี 2558 ภายในวันที่ 30 มิถุนายน 2560 นี้ เท่านั้น
กรมสรรพากรแจ้งกําหนดเวลาที่ผู้ประกอบการจดแจ้งระบบบัญชีเดียวจะได้สิทธิไม่ถูกตรวจสอบย้อนหลังให้ยื่นแบบ ภ.ง.ด.50 ของปี 2558 ภายในวันที่ 30 มิถุนายน 2560 นี้ เท่านั้น
ตามที่ได้มีพระราชกําหนดยกเว้นและสนับสนุนการปฏิบัติการเกี่ยวกับภาษีอากรตามประมวลรัษฎากร พ.ศ. 2558 โดยให้บริษัทหรือห้างหุ้นส่วนนิติบุคคลที่จดแจ้งเข้าสู่ระบบบัญชีเดียวตามพระราชกําหนดฯ ได้รับยกเว้นจากการตรวจสอบ ไต่สวน ประเมินหรือสั่งให้เสียภาษีอากร และความผิด ทางอาญาตามประมวลรัษฎากร ซึ่งจะไม่ถูกตรวจสอบย้อนหลัง โดยบริษัทฯ ที่ได้รับการยกเว้นดังกล่าว จะต้องปฏิบัติตามหลักเกณฑ์และเงื่อนไขที่กฎหมายกําหนด ซึ่งการยื่นรายการและเสียภาษีสําหรับรอบระยะเวลาบัญชีที่มีวันสุดท้ายแห่งกําหนดเวลาในการยื่นรายการในหรือหลังวันที่ ๑ มกราคม พ.ศ. ๒๕๕๙ เป็นต้นไป เป็นหนึ่งในหลักเกณฑ์และเงื่อนไขที่กําหนดไว้ตามกฎหมายด้วย นั้น
นายสมชาย แสงรัตนมณีเดช รองอธิบดีกรมสรรพากร รักษาการในตําแหน่งที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร ชี้แจงว่า “บริษัทที่ได้จดแจ้งระบบบัญชีเดียว ซึ่งได้รับสิทธิยกเว้นจากการตรวจสอบ ไต่สวน ประเมินหรือสั่งให้เสียภาษีอากร และความผิดทางอาญาตามประมวลรัษฎากรตามพระราชกําหนดฯ ซึ่งจะไม่ถูกตรวจสอบย้อนหลังนั้น หากบริษัทใดยังไม่ได้ยื่นแบบ ภ.ง.ด. 50 ของรอบระยะเวลาบัญชีปี 2558 ซึ่งขณะนี้ได้เกินกําหนดเวลาการยื่นแบบตามที่กฎหมายกําหนดแล้ว กรมสรรพากรขอแจ้งให้รีบดําเนินการยื่นแบบ ภ.ง.ด.50 สําหรับรอบระยะเวลาบัญชีปี 2558 ภายในวันที่ 30 มิถุนายน 2560 นี้ หากพ้นกําหนดเวลาดังกล่าวแล้ว เจ้าพนักงานประเมินตรวจพบว่า บริษัทใดยังไม่ได้ยื่นแบบ ภ.ง.ด.50 สําหรับรอบระยะเวลาบัญชีปี 2558 อธิบดีกรมสรรพากรจะดําเนินการเพิกถอนการได้รับยกเว้นที่จะไม่ถูกตรวจสอบย้อนหลังตามพระราชกําหนดฯ ฉบับดังกล่าว และเจ้าพนักงานประเมินจะมีอํานาจตรวจสอบ ไต่สวน ประเมินหรือสั่งให้เสียภาษีอากร และความรับผิดอาญาตามประมวลรัษฎากร โดยสามารถดําเนินการดังกล่าวย้อนหลังได้สําหรับรายได้ที่เกิดขึ้นก่อนรอบระยะเวลาบัญชีปี 2559 หรือมูลค่าฐานภาษี รายรับ การกระทําตราสาร และความผิดทางอาญาที่เกิดขึ้นก่อนวันที่ 1 มกราคม 2559 ได้ต่อไป และการแจ้งข้างต้นนี้มิใช่เป็นการขยายกําหนดเวลาการยื่นแบบ ภ.ง.ด.50 สําหรับรอบระยะเวลาบัญชีปี 2558 ให้แก่บริษัทแต่อย่างใด”
ผู้ประกอบการสามารถศึกษารายละเอียดได้จากคําชี้แจงกรมสรรพากร เรื่อง การยกเว้นและสนับสนุนการปฏิบัติการเกี่ยวกับภาษีอากรตามประมวลรัษฎากรตามกฎหมายว่าด้วยการยกเว้นและสนับสนุนการปฏิบัติการเกี่ยวกับภาษีอากรตามประมวลรัษฎากร (ฉบับที่ 7) ลงวันที่ 23 มิถุนายน 2560 หรือสอบถามเพิ่มเติมได้ที่สํานักงานสรรพากรพื้นที่ทุกแห่ง หรือศูนย์สารนิเทศสรรพากร โทร. 1161
กรมสรรพากร เต็มที่ เต็มใจ ให้ประชาชน
สํานักงานเลขานุการกรม ส่วนประชาสัมพันธ์ เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324 หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-กรมเจ้าท่า ยกเลิกประกาศที่ 41/2563 และ43/2563 และให้ใช้ประกาศกรมเจ้าท่าที่ 45/2563 เรื่อง แนวปฏิบัติสำหรับเรือที่เข้ามาในน่านน้ำไทย กรณีเป็นเรือจากท้องที่นอกราชอาณาจักร [กระทรวงคมนาคม]
วันเสาร์ที่ 21 มีนาคม 2563
กรมเจ้าท่า ยกเลิกประกาศที่ 41/2563 และ43/2563 และให้ใช้ประกาศกรมเจ้าท่าที่ 45/2563 เรื่อง แนวปฏิบัติสําหรับเรือที่เข้ามาในน่านน้ําไทย กรณีเป็นเรือจากท้องที่นอกราชอาณาจักร [กระทรวงคมนาคม]
กรมเจ้าท่า ยกเลิกประกาศที่ 41/2563 และ43/2563 และให้ใช้ประกาศกรมเจ้าท่าที่ 45/2563 เรื่อง แนวปฏิบัติสําหรับเรือที่เข้ามาในน่านน้ําไทย กรณีเป็นเรือจากท้องที่นอกราชอาณาจักร
รัฐบาลไทย-ข่าวทำเนียบรัฐบาล-สำนักงานปลัดกระทรวงอุตสาหกรรม จัดสัมมนาเชิงปฏิบัติการแผนการเฝ้าระวังรับมือสภาวะฉุกเฉินตามมาตรการรักษาความปลอดภัย
วันพฤหัสบดีที่ 19 กันยายน 2562
สํานักงานปลัดกระทรวงอุตสาหกรรม จัดสัมมนาเชิงปฏิบัติการแผนการเฝ้าระวังรับมือสภาวะฉุกเฉินตามมาตรการรักษาความปลอดภัย
นางรวีวรรณ อุตรนคร ผู้อํานวยการกองกลาง สํานักงานปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการโครงการค่าใช้จ่ายในการเฝ้าระวังแผนรับมือสภาวะฉุกเฉินตามมาตรการรักษาความปลอดภัย ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
19 กันยายน 2562 : นางรวีวรรณ อุตรนคร ผู้อํานวยการกองกลาง สํานักงานปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการโครงการค่าใช้จ่ายในการเฝ้าระวังแผนรับมือสภาวะฉุกเฉินตามมาตรการรักษาความปลอดภัย โดยมีผู้เข้าร่วมสัมมนา ประกอบด้วย ข้าราชการและเจ้าหน้าที่สํานักงานปลัดกระทรวงอุตสาหกรรม จํานวน 60 คน และได้รับความอนุเคราะห์วิทยากรผู้ทรงคุณวุฒิจากสํานักป้องกันและบรรเทา สาธารณภัย ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
การสัมมนาดังกล่าวจัดขึ้นเพื่อให้ข้าราชการ และเจ้าหน้าที่ได้รับความรู้ความเข้าใจเกี่ยวการสาเหตุการอัคคีภัย และฝึกซ้อมอุปกรณ์ดับเพลิง ร่วมทั้งการอพยพหนีไฟ เพื่อรับมือกับสภาวะฉุกเฉินด้านอัคคีภัยได้อย่างถูกต้อง รวดเร็ว และปลอดภัย #กระทรวงอุตสาหกรรม #สภาวะฉุกเฉิน
รัฐบาลไทย-ข่าวทำเนียบรัฐบาล-รองปลัดจุลพงษ์ฯ ร่วมแถลงข่าวผลรางวัลคุณภาพแห่งชาติ ปี 62
วันพุธที่ 5 กุมภาพันธ์ 2563
รองปลัดจุลพงษ์ฯ ร่วมแถลงข่าวผลรางวัลคุณภาพแห่งชาติ ปี 62
นายจุลพงษ์ ทวีศรี รองปลัดกระทรวงอุตสาหกรรม ร่วมแถลงข่าวผลรางวัลคุณภาพแห่งชาติ ประจําปี 2562  ณ ห้องประชุม 601 ชั้น 6 สํานักงานเศรษฐกิจอุตสาหกรรม
วันนี้ (5 กุมภาพันธ์ 2563) เวลา 10.00 น. นายจุลพงษ์ ทวีศรี รองปลัดกระทรวงอุตสาหกรรม ร่วมแถลงข่าวผลรางวัลคุณภาพแห่งชาติ ประจําปี 2562 โดยมีนายปิยะบุตร ชลวิจารณ์ ประธานคณะกรรมการรางวัลคุณภาพแห่งชาติ และนายพานิช เหล่า ศิริรัตน์ ผู้อํานวยการสถาบันเพิ่มผลผลิตแห่งชาติ ในฐานะกรรมการและเลขานุการคณะกรรมการรางวัลคุณภาพแห่งชาติ ร่วมแถลง ณ ห้องประชุม 601 ชั้น 6 สํานักงานเศรษฐกิจอุตสาหกรรม
นายจุลพงษ์ ทวีศรี รองปลัดกระทรวงอุตสาหกรรมกล่าวว่า รางวัลคุณภาพแห่งชาติเป็นกลไกหนึ่งในการขับเคลื่อนความสามารถของอุตสาหกรรมในภาพรวม เนื่องจากเป็นเครื่องมือยกระดับการบริหารจัดการ สามารถสร้างคุณค่าและเพิ่มผลิตภาพของทุกภาคส่วน ทั้งภาคอุตสาหกรรมที่สร้างมูลค่าทางเศรษฐกิจ ไม่ว่าจะเป็นการผลิต หรือการบริการ รวมทั้งการเพิ่มผลิตภาพในภาครัฐวิสาหกิจที่เป็นโครงสร้างพื้นฐานต่าง ๆ ของการพัฒนาประเทศ รวมทั้งภาครัฐที่ทําหน้าที่สนับสนุนให้การดําเนินกิจกรรมในภาคเศรษฐกิจเดินไปได้อย่างราบรื่น และรวดเร็ว รางวัลคุณภาพแห่งชาติเป็นเครื่องมือในการสร้างความเข้มแข็งให้ภาคส่วนต่าง ๆ ให้เติบโตอย่างเข้มแข็งและเป็นฐานในการสร้างความเจริญเติบโตทางเศรษฐกิจของประเทศ
โดยรายชื่อองค์กรที่ได้รับรางวัลในปี 2562 จํานวนทั้งสิ้น 13 องค์กร รางวัลคุณภาพแห่งชาติ (Thailand Quality Award : TQA) จํานวน 2 องค์กร ได้แก่ กลุ่มธุรกิจโทรศัพท์เคลื่อนที่ในกลุ่มบริษัททรู และธนาคารอาคารสงเคราะห์ รางวัลการบริหารสู่ความเป็นเลิศที่มีความโดดเด่นด้านการปฏิบัติการ (Thailand Quality Class Plus : Operation) จํานวน 3 องค์กร ได้แก่ กลุ่มธุรกิจผลิตภัณฑ์ฟีนอล บริษัท พีทีที โกลบอล เคมิคอล จํากัด (มหาชน) ธนาคารออมสิน บริษัท จีซี โลจิสติกส์ โซลูชั่น จํากัด และรางวัลการบริหารสู่ความเป็นเลิศ (Thailand Quality Class : TQC) จํานวน 8 องค์กร ได้แก่ การประปานครหลวง คณะพยาบาลศาสตร์ มหาวิทยาลัยเชียงใหม่ คณะแพทยศาสตร์ มหาวิทยาลัยเชียงใหม่ คณะแพทยศาสตร์โรงพยาบาลรามาธิบดี มหาวิทยาลัยมหิดล ธนาคารเพื่อการเกษตรและสหกรณ์การเกษตร มหาวิทยาลัยมหิดล โรงไฟฟ้าพระนครเหนือ ศูนย์การค้า เอ็ม บี เค เซ็นเตอร์ : บริษัท เอ็ม บี เค จํากัด (มหาชน)
นอกจากนี้ผลลัพธ์จากการที่องค์กรนําเกณฑ์รางวัลคุณภาพแห่งชาติไปใช้ในองค์กรที่ส่งผลเชิงบวกต่อความสามารถในการแข่งขันของประเทศหลายประการ อาทิ อัตราการเปลี่ยนแปลงของระดับผลิตภาพขององค์กรที่มีระดับสูงขึ้น สมรรถนะขององค์กรด้านผลิตภาพค่าจ้างแรงงาน และมูลค่าเพิ่มต่อยอดขาย การเพิ่มขึ้นของจํานวนนวัตกรรม การใช้เทคโนโลยี และการพัฒนาบุคลากร ซึ่งเป็นปัจจัยที่สามารถส่งผลต่อผลิตภาพปัจจัยการผลิตรวม และส่งผลโดยตรงต่อความสามารถในการบริหารจัดการ ของผู้บริหารและบุคลากรในองค์กร
#กระทรวงอุตสาหกรรม #สถาบันเพิ่มผลผลิตแห่งชาติ #รางวัลคุณภาพแห่งชาติปี2562 #ThailandQualityAward #TQA
รัฐบาลไทย-ข่าวทำเนียบรัฐบาล-นายกรัฐมนตรีเผยปริมาณน้ำในเขื่อนอยู่ที่ระดับ 75% ไม่ส่งผลกระทบต่อการเพาะปลูกในพื้นที่ชลประทาน
วันอังคารที่ 20 กุมภาพันธ์ 2561
นายกรัฐมนตรีเผยปริมาณน้ําในเขื่อนอยู่ที่ระดับ 75% ไม่ส่งผลกระทบต่อการเพาะปลูกในพื้นที่ชลประทาน
นายกรัฐมนตรีเผยปริมาณน้ําในเขื่อนอยู่ที่ระดับ 75% ไม่ส่งผลกระทบต่อการเพาะปลูกในพื้นที่ชลประทาน
วันนี้ (20 กุมภาพันธ์ 2561) เวลา 13.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีสื่อบางสํานักได้เผยแพร่ว่าภัยแล้งกําลังจะเกิดขึ้นในภาคอีสานทําให้กลายเป็นประเด็น โดยนายกรัฐมนตรีได้กล่าวว่า ปัจจุบันประเทศไทยมีระดับน้ําในเขื่อนอยู่ที่ 75% ในทุกเขื่อน มีระดับน้ําที่เพียงพอ โดยเฉพาะในพื้นที่ชลประทานจะไม่ได้รับผลกระทบต่อการเพาะปลูก ถ้ามีการเพาะปลูกพืชอย่างเหมาะสมต่อปริมาณน้ํา ส่วนนอกพื้นที่เขตชลประทานจะได้ปรับเปลี่ยนการเพาะปลูกพืชให้เหมาะสม ซึ่งจะต้องเรียนรู้ไปด้วยกันถึงการเปลี่ยนแปลงที่ส่งผลกระทบในด้านต่าง ๆ ด้วย
------------------------------------------------